CELEX: 62010CN0053
Language: sk
Date: 2010-02-02 00:00:00
Title: Vec C-53/10: Návrh na začatie prejudiciálneho konania, ktorý podal Bundesverwaltungsgericht (Nemecko) 2. februára 2010 — Spolková krajina Hesensko/Franz Mücksch OHG, ďalší účastník konania: Merck Kg aA

1.5.2010   
            
            
               SK
            
            
               Úradný vestník Európskej únie
            
            
               C 113/17
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 2. februára 2010 — Spolková krajina Hesensko/Franz Mücksch OHG, ďalší účastník konania: Merck Kg aA
   (Vec C-53/10)
   2010/C 113/26
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Navrhovateľka: Spolková krajina Hesensko
   
      Odporkyňa: Franz Mücksch OHG
   
      Ďalší účastník konania: Merck KG aA
   
      Prejudiciálne otázky
   
   
               1.
            
            
               Má sa článok 12 ods. 1 smernice Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok (1), naposledy zmenenej a doplnenej nariadením Európskeho parlamentu a Rady (ES) č. 1137/2008 z 22. októbra 2008 (2) — smernica Seveso II — vykladať v tom zmysle, že povinnosti členských štátov, ktoré sú v tomto článku upravené, najmä povinnosť, aby vo svojej politike územného plánovania a postupoch vykonávania tejto politiky brali z dlhodobého hľadiska do úvahy potrebu zachovávať primerané vzdialenosti medzi závodmi, na ktoré sa vzťahuje táto smernica, a verejne využívanými budovami, sú určené orgánom, ktoré rozhodujú o územnom plánovaní na základe posúdenia dotknutých verejných a súkromných záujmov; alebo sú určené aj orgánom rozhodujúcim o stavebnom povolení, ktoré prijímajú viazané rozhodnutia o schválení projektu na už súvisle zastavanom území?
            
         
               2.
            
            
               Ak by sa mal článok 12 ods. 1 smernice Severso II vzťahovať aj na orgány rozhodujúce o stavebnom povolení, ktoré prijímajú viazané rozhodnutia o schválení projektu na už súvisle zastavanom území:
               Patrí medzi uvedené povinnosti aj zákaz vydať povolenie na umiestnenie verejne využívanej budovy, ktorá nezachováva — vychádzajúc zo zásad platných pre územné plánovanie — primeranú vzdialenosť od existujúceho závodu, ak sa už v bezprostrednej blízkosti závodu alebo len v malej vzdialenosti od neho nachádzajú viaceré porovnateľné verejne využívané budovy, prevádzkovateľ závodu nemusí v dôsledku nového projektu počítať s dodatočnými požiadavkami na obmedzenie následkov havárií a sú splnené požiadavky kladené na zdravé životné a pracovné podmienky?
            
         
               3.
            
            
               V prípade zápornej odpovede na túto otázku:
               Berie právna úprava, podľa ktorej treba v prípade splnenia podmienok uvedených v predošlej otázke umiestnenie verejne využívanej budovy nevyhnutne povoliť, v dostatočnej miere do úvahy požiadavku zachovávania vzdialenosti?
            
         
      (1)  Ú. v. ES L 10, s. 13; Mim. vyd. 05/02, s. 410.
   
      (2)  Ú. v. EÚ L 311, s. 1.